Jacques Tourneur

**Jacques Tourneur**, nado en París o 12 de novembro de 1904 e finado en Bergerac (Dordoña) o 19 de decembro de 1977 foi un director de cinema franco-estadounidense, coñecido polos seus filmes de terror para a RKO Studios.

## Traxectoria 
Nado en París, era fillo do director Maurice Tourneur, co que se mudou aos Estados Unidos con dez anos. Iniciouse no cinema mentres estudaba no instituto como extra e como anotador en varios filmes mudo. Pai e fillo volveron a Francia tralo seu traballo en *The Mysterious Island*.

Tourneur comezou a traballar como montador e axudante de director e debutou como director na curtametraxe francesa ''Tout ca ne vaut pas l'amour* en 1931. En 1934 volveu a Hollywood, onde conseguira un contrato con MGM Studios. Mentres traballaba como director da segunda unidade no filme *A Tale of Two Cities* coñeceu o produtor Val Lewton.

A súa primeira longametraxe como director foi *They All Come Out* en 1939. Dous anos despois foi despedido da MGM e acollido por Lewton para rodar varios aclamados filmes de terror de baixo orzamento para RKO Studios, como *A muller pantera* e *Eu andei cun zombi*. A pesar de que *A muller pantera* fose considerado un filme de serie B o seu estilo de iluminación e fotografía foi imitado innumerables veces. Tourneur foi entón ascendido á primeira categoría de directores da RKO, dirixindo filmes como *Retorno ao pasado* e *Berlín Express*. Na década de 1950 converteuse en director independente e realizou filmes de distintos xéneros como *O falcón e a frecha*, *Stars in My Crown* e *Night of the Demon*. Os seus últimos filmes, *A comedia dos terrores* (1963) e *War-Gods of the Deep* (1965) foron protagonizados por Vincent Price.

Nos últimos anos da súa carreira dirixiu episodios de series de televisión, ata que se retirou en 1966 e volveu a Francia.

## Filmografía 
### Director 
**Curtametraxes**

* 1931 – *Tout ça ne vaut pas l'amour*
* 1936 – *The Jonker Diamond*
* 1936 – *Harnessed Rhythm*
* 1936 – *Master Will Shakespeare*
* 1936 – *Killer Dog*
* 1937 – *The Grand Bounce*
* 1937 – *The Boss Didn't Say Good Morning*
* 1937 – *The King Without a Crown*
* 1937 – *The Rainbow Pass*
* 1937 – *Romance of Radium*
* 1937 – *The Man in the Barn*
* 1937 – *What Do You Think?*
* 1938 – *What Do You Think? (Number Three)*
* 1938 – *The Ship That Died*
* 1938 – *The Face Behind the Mask*
* 1938 – *What Do You Think?: Tupapaoo*
* 1938 – *Strange Glory*
* 1938 – *Think It Over*
* 1939 – *Yankee Doodle Goes to Town*
* 1942 – *The Incredible Stranger*
* 1942 – *The Magic Alphabet*
* 1944 – *Reward Unlimited*

**Longametraxes**

* 1933 – *Toto*
* 1933 – *Pour être aimé*
* 1934 – *Les Filles de la concierge*
* 1938 – *They All Come Out*
* 1939 – *Nick Carter, Master Detective*
* 1940 – *Phantom Raiders*
* 1941 – *Doctors Don't Tell*
* 1942 – *A muller pantera*
* 1943 – *Eu andei cun zombi*
* 1943 – *O home leopardo*
* 1944 – *Días de gloria*
* 1944 – *Noite na alma*
* 1946 – *O paso do canón*
* 1947 – *Retorno ao pasado*
* 1948 – *Berlín Express*
* 1949 – *Vida fácil*
* 1950 – *Stars in My Crown*
* 1950 – *O falcón e a frecha*
* 1951 – *Circle of Danger*
* 1951 – *A muller pirata*
* 1952 – *Martin, o gaucho*
* 1953 – *Appointment in Honduras*
* 1955 – *Stranger on Horseback*
* 1955 – *Wichita*
* 1956 – *Unha pistola ó amencer*
* 1957 – *Nightfall*
* 1957 – *A maldición do demo*
* 1958 – *The Fearmakers*
* 1959 – *Timbuktu*
* 1959 – *Frontier Rangers*
* 1959 – *Giant of Marathon*
* 1964 – *A comedia dos terrores*
* 1965 – *War-Gods of the Deep''

## Notas 
## Véxase tamén 
### Bibliografía 
* 
* Young, Gwenda (2001) 'Shadows: Jacques Tourneur's Cinema of Ambiguity'. *Film Ireland*, 83 (*):47–51.
* Young, Gwenda (1999) 'Jacques Tourneur's World War II Films: From Unity to Chaos'. *Popular Culture Review*, 10 (2):55–65.
* Young, Gwenda (1998) 'The Cinema of Difference: Jacques Tourneur, Race and I Walked with a Zombie (1943)'. ''*Irish Journal of American Studies*, 7:101–121.
### Ligazóns externas 
*